İkinci halda isə əvəzedici məhsulların xüsusi dəsti üçün eyni anda strategiya tətbiq edilir. Çox vaxt bu strategiyada əvəzedici məhsullar dəstinin qiyməti o məhsulların ayrı-ayrı satılmasından daha ucuz olur. Alıcıların daha ucuz qiymətə üstünlük verdiyi və məhsula ehtiyacı olduğu hallarda bu strategiya yaxşı effekt verir.

| Sərbəst iş üçün tapşırıqlar

1. Tanıdığınız arıçılardan məhsul istehsalı zamanı istehlakçıların ehtiyac və istəklərini nə dərəcədə diqqətə aldıqları ilə maraqlanın.
2. Sizin ərazidə fəaliyyət göstərən arıçıların ətraf mühit məsələlərinə nə dərəcədə əhəmiyyət verməsini müəyyənləşdirin.
3. Ətrafda orqanik məhsulun tələblərinə cavab verən arı məhsulunun hazırlanıb-hazırlanmadığını aydınlaşdırın.
4. Qənaət məqsədilə material və avadanlıqlardan təkrar istifadə edilirmi? Edilirsə, material və avadanlıqların təkrar istifadəsində gigiyenik qaydalara əməl olunurmu?
5. Ərazidə hansı marketinq strategiyalarına müraciət olunduğunu müəyyənləşdirin.
6. Müştərilərin sadiqliyinə nail olmaq üçün hansı üsullardan istifadə edildiyini aydınlaşdırın.
7. Müşahidələriniz və nəticələrinizi sinif yoldaşlarınız və müəllimlərinizlə müzakirə edin.