Tapşırıq və fəaliyyətlər | Təlimat və tövsiyələr
Nümunə üçün verilmiş balın orqanik balın tələblərinə uyğunluğunun yoxlanılması | Müvafiq prosedurlar və təlimatlara əsasən balın orqanik olmasını aydınlaşdırın.
Təkrar istifadə məqsədi ilə material və avadanlıqların təmizlənməsi | İş paltarını geyinin. Əməyin təhlükəsizlik qaydalarına diqqət edin. Alət və avadanlıqları yumaq üçün su qaynadın. Təmizləmək üçün istifadə edilən alətləri (arıçı bıçağı, iskənə, biz, ərsin) hazır vəziyyətə gətirin. Məhsulun toplanmasında istifadə edilən alət və avadanlıqlar, pətək çərçivələri və qabları müvafiq gigiyenik qaydalara uyğun təmizləyin. Təmizlədikdən sonra qurudaraq təmiz yerə qoyun.
Arı məhsulu haqqında məlumatların verilməsi | Müxtəlif arı məhsullarını piştaxtaya düzün. Sinif yoldaşlarınız və ya müəlliminizdən alıcı qismində piştaxtanıza yaxınlaşmasını xahiş edin. Satışı həyata keçirmək üçün qarşınızdakı arı məhsullarının hər birinin özünəməxsus xüsusiyyətləri və faydaları haqqında ətraflı məlumat verərək müştəriyə məhsulunuzu almağa inandırmağa çalışın.
Əvəzedici və tamamlayıcı məhsulların müəyyənləşdirilməsi | Piştaxtanızdakı arı məhsullarını əvəzedici və tamamlayıcı olması baxımından qruplaşdırın. Alıcı-satıcı münasibətlərində hər iki qrup məhsulların birlikdə istifadəsinin faydalarını müştərilərə (sinif yoldaşlarınıza və ya müəllimlərinizə) izah edərək onları məhsulları almağa təhrik edin.