| Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
1. Arı məhsullarının qablaşdırılmasına hazırlıq | Növü və formasından asılı olaraq hər bir arı məhsulu (bal, arı südü, vərəmum, çiçək tozu) üçün müvafiq qabı müəyyənləşdirin. İstifadə edəcəyiniz qabı yuyun (təmizləyin) və silərək qurudun. İşi görəcəyiniz ərazinin (tikilinin) rütubət, təmizlik və temperatur baxımından tələblərə cavab verdiyinə əmin olun.
2. Arı məhsullarının qablaşdırılması | Təmiz əlcək və iş paltarlarınızı geyinin. Gigiyenik qaydalara uyğun olaraq məhsulları müvafiq qaydada qablaşdırın. Qapağı bağlayarkən qabın hava keçirməməsinə əmin olun. Hər bir məhsulu xüsusiyyətlərinə uyğun olaraq ayrı-ayrılıqda sərin yer və ya soyuducuya yerləşdirin.
Məhsul üçün etiketin dizayn edilməsi və qabların etiketləşdirilməsi | Məhsulun cəlbediciliyini təmin etmək üçün müvafiq etiket haqqında düşünün və kağız üzərində layihəsini çəkin. “Arıçılıq haqqında” qanunun tələblərinə uyğun olaraq etiketlərin üzərində tələb olunan məlumatları daxil edin. Hazır etiketləri arı məhsulu ilə doldurulmuş qabların üzərinə yapışdırın.